**ZAPISNIK**

s 28. sjednice Upravnog vijeća Dvora Trakošćan održane dana 19.03.2024. u Upravi Dvora Trakošćan s početkom u 11,15 sati.

Prisutni: dr.sc. Vesna Pascuttini Juraga, predsjednica

 Andreja Srednoselec, zamjenica predsjednice

 Ljerka Šimunić, članica

 Ivan Mravlinčić, član

 dr.sc. Goranka Horjan, ravnateljica

 Tanja Ferčec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**D N E V N I R E D**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 27. sjednice Upravnog vijeća od 30.01.2024. godine |
| 3.  | Donošenje Odluke o usvajanju Konačnog izvješća o izvršenju programskih aktivnosti Dvora Trakošćan za 2023. godinu |
| 4. | Donošenje Odluke o usvajanju Izvještaja o izvršenju Financijskog plana Dvora Trakošćan za 2023. godinu |
| 5. | Donošenje Odluke o usvajanju I. izmjena i dopuna Plana nabave Dvora Trakošćan za 2024. godinu |
| 6. | Donošenje Odluke o davanju suglasnosti za pokretanje postupka nabave i sklapanje ugovora za sanaciju drvenog stepeništa za pristup dvorcu |
| 7. | Donošenje Odluke o usvajanju Prijedloga Pravilnika o I. izmjeni Pravilnika o unutarnjem ustrojstvu i načinu rada muzeja Dvor Trakošćan |
| 8. | Donošenje Pravila za upravljanje javnim dokumentarnim gradivom Dvora Trakošćan |
| 9. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 28. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 27. sjednice Upravnog vijeća od 30.01.2024. godine**

Predsjednica je zamolila članove Upravnog vijeća da na temelju uvida u zapisnik s 27. sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 27. sjednice Upravnog vijeća od**

 **30.01.2024. godine.**

**Ad 3.) Donošenje Odluke o usvajanju Konačnog izvješća o izvršenju programskih aktivnosti**

 **Dvora Trakošćan za 2023. godinu**

Ravnateljica je obavijestila članove Upravnog vijeća da je dana 05. ožujka 2024. u Ministarstvo kulture i medija putem e-pisarnice poslano Konačno izvješće o izvršenju programskih aktivnosti Dvora Trakošćan za 2023. godinu sa sljedećim podacima:

|  |  |  |  |  |
| --- | --- | --- | --- | --- |
|  | **Programska djelatnost** | **Naziv programa** | **Ugovoreni iznos MKiM** | **Utrošeni iznos MKiM** |
| 1. | Investicijska potpora | Uređenje kulturnog dobra | 265.445,62 | 265.445,62 |
| 2. | Muzejska djelatnost | Restauriranje slika | 6.463,60 | 6.463,60 |
| 3. | Muzejska djelatnost | 3D virtualna i proširena stvarnost u stalnom postavu Dvora Trakošćan | 26.544,56 | 26.544,56 |
| 4. | Nepokretna kulturna dobra | Saniranje kapilarne vlage u prizemnoj građevini | 13.760,60 | 13.760,60 |
|  | **UKUPNO:** | **312.214,38** | **312.214,38** |

**Zaključak: Upravno vijeće je jednoglasno donijelo Odluku o usvajanju Konačnog izvješća o**

 **izvršenju programskih aktivnosti Dvora Trakošćan za 2023. godinu.**

**Ad 4.) Donošenje Odluke o usvajanju Izvještaja o izvršenju Financijskog plana Dvora**

 **Trakošćan za 2023. godinu**

Voditeljica računovodstva Tanja Ferčec je članovima Upravnog vijeća detaljno izložila Izvještaj o izvršenju Financijskog plana Dvora Trakošćan za 2023. godinu sa sljedećim financijskim pokazateljima:

|  |  |  |  |  |
| --- | --- | --- | --- | --- |
| **PRIHODI****2023.** | **IZVORNI PLAN****2023.** | **IZVRŠENJE****2023.** | **TEKUĆI PLAN 2023.****(REBALANS)** | **INDEKS IZVRŠENJA/****TEKUĆI PLAN** |
| Iz proračuna | 634.830,01 | 676.577,60 | 694.426,74 | 97,43 % |
| Vlastiti prihodi | 66.361,41 | 102.216,52 | 100.017,00 | 102.20 % |
| Ostali prihodi za posebne namjene | 265.465,23 | 337.131,45 | 334.519,64 | 100,78 % |
| Ostale pomoći i darovnice | 13.935,90 | 25.308,56 | 25.309,00 | 100,00 % |
| Donacije | 0,00 | 5.791,80 | 6.000,00 | 96.53 % |
| Prihodi od prodaje ili zamjene nefinancijske imovine | 0,00 | 13.244,85 | 15.000,00 | 88,30 % |
| **UKUPNO PRIHODI** | **980.592,55** | **1.160.270,78** | **1.175.272,38** | **98.72 %** |

|  |  |  |  |  |
| --- | --- | --- | --- | --- |
| **RASHODI****2023.** | **IZVORNI PLAN****2023.** | **IZVRŠENJE****2023.** | **TEKUĆI PLAN 2023.****(REBALANS)** | **INDEKS IZVRŠENJA/****TEKUĆI PLAN** |
| Iz proračuna | 634.830,01 | 676.577,60 | 694.426,74 | 97,43 % |
| Vlastiti prihodi | 185.973,87 | 46.968,26 | 55.017,00 | 85.37 % |
| Ostali prihodi za posebne namjene | 390.940,99 | 252.107,54 | 300.013,90 | 84,03 % |
| Ostale pomoći i darovnice | 13.935,90 | 31.603,61 | 31.079,11 | 101,69 % |
| Donacije | 0,00 | 5.791,80 | 6.000,00 | 96,53 % |
| **UKUPNO PRIHODI** | **1.225.680,77** | **1.013.048,81** | **1.086.536,75** | **93,24 %** |

**Zaključak: Upravno vijeće je jednoglasno donijelo Odluku o usvajanju Izvještaja o izvršenju**

 **Financijskog plana Dvora Trakošćan za 2023. godinu.**

**Ad 5.) Donošenje Odluke o usvajanju I. izmjena i dopuna Plana nabave Dvora Trakošćan za**

 **2024. godinu**

Ravnateljica je članovima Upravnog vijeća izložila I. izmjene i dopune Plana nabave Dvora Trakošćan za 2024. godinu. U odnosu na Plan nabave Dvora Trakošćan za 2024. godinu dva su predmeta nabave brisana, dodana su četiri predmeta nabave, a jedan predmet nabave se mijenjao.

Brisani su sljedeći predmeti nabave:

* sanacija staza i drvenog stepeništa za pristup dvorcu,
* izgradnja potpornjaka i upornjaka mosta.

Dodani su sljedeći predmeti nabave:

* sanacija i građevinski zahvati na stazama, klizištima i odvodnji,
* sanacija drvenog stepeništa za pristup dvorcu,
* nabava licence za sustav unutarnjih kontrola,
* elektroničke komunikacijske usluge u pokretnoj mreži i oprema za korištenje tih usluga.

Izmijenjen je predmet nabave informatičke i multimedijalne opreme.

**Zaključak: Upravno vijeće je jednoglasno donijelo Odluku o usvajanju I. izmjena i dopuna**

 **Plana nabave Dvora Trakošćan za 2024. godinu**

**Ad 6.) Donošenje Odluke o davanju suglasnosti za pokretanje postupka nabave i sklapanje ugovora za sanaciju drvenog stepeništa za pristup dvorcu**

Temeljem članka 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023., Upravno vijeće je donijelo Odluku o davanju suglasnosti za pokretanje postupka nabave i sklapanje ugovora za sanaciju drvenog stepeništa za pristup dvorcu sa sljedećim sadržajem:

„Članak 1.

Predmet ove Odluke je davanje suglasnosti za pokretanje postupka nabave te sklapanje ugovora temeljem provedenog postupka za sanaciju drvenog stepeništa za pristup dvorcu koja iznosi više od 13.270,00 eura prema I. izmjenama i dopunama Plana nabave za 2024. godinu.

Članak 2.

Sukladno I. izmjenama i dopunama Plana nabave za 2024. godinu, nabavna kategorija za koju se daje ova suglasnost dana je u tablici:

|  |  |  |
| --- | --- | --- |
| Evidencijski broj nabave: | Predmet nabave: | Procijenjena vrijednost nabave (eur): |
| JN-38/2024 | Sanacija drvenog stepeništa za pristup dvorcu | 46.125,00 |

Članak 3.

Prema procijenjenoj vrijednosti nabave iz članka 2. ove Odluke cijena nabavljenih radova će prelaziti vrijednost od 13.270,00 eura pa se, sukladno članku 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine, daje suglasnost ravnateljici Muzeja za provođenje postupaka nabave i sklapanje ugovora.

Prema procijenjenoj vrijednosti iz članka 2. ove Odluke cijena nabavljenih radova premašuje iznos od 39.810,00 eura te će se sukladno članku 30. Statuta Muzeja Dvor Trakošćan tražiti i suglasnost Osnivača za provođenje postupka nabave i sklapanje ugovora.

Članak 4.

Ova Odluka stupa na snagu prvi dan od donošenja.

Stupanjem na snagu ove Odluke povlači se Suglasnost za pokretanje postupaka nabave i sklapanje ugovora, Klasa: 007-01/23-01/10, Urbroj: 2186-13-2-02-23-8 od 20.12.2023. godine u dijelu:

|  |  |  |
| --- | --- | --- |
| Evidencijski broj nabave: | Predmet nabave: | Procijenjena vrijednost (eur): |
| MV-1/2024 | Sanacija staza i drvenog stepeništa za pristup dvorcu | 130.384,00 |
| MV-3/2024 | Izgradnja potpornjaka i upornajka mosta | 220.000,00 |

**Zaključak: Upravno vijeće je jednoglasno donijelo Odluku o davanju suglasnosti za**

 **pokretanje postupka nabave i sklapanje ugovora za sanaciju drvenog stepeništa**

 **za pristup dvorcu.**

**Ad 7.) Donošenje Odluke o usvajanju Prijedloga Pravilnika o I. izmjeni Pravilnika o**

 **unutarnjem ustrojstvu i načinu rada muzeja Dvor Trakošćan**

Ravnateljica je članovima Upravnog vijeća izložila izmjene Pravilnika o unutarnjem ustrojstvu i načinu rada muzeja Dvor Trakošćan te novu sistematizaciju radnih mjesta s koeficijentima. Taj će se prijedlog poslati Ministarstvu kulture i medija na prethodnu suglasnost.

**Zaključak: Upravno vijeće je jednoglasno donijelo Odluku o usvajanju Prijedloga Pravilnika**

 **o I. izmjeni Pravilnika o unutarnjem ustrojstvu i načinu rada muzeja Dvor**

 **Trakošćan.**

**Ad 8.) Donošenje Pravila za upravljanje javnim dokumentarnim gradivom Dvora Trakošćan**

Ravnateljica je članove Upravnog vijeća obavijestila o obavezi donošenja pravila kojima će se urediti upravljanje dokumentarnim gradivom u ustanovi što proizlazi iz Zakona o arhivskom gradivu i arhivima (NN 61/18 i 98/19) i Pravilnika o upravljanju dokumentarnim gradivom izvan arhiva (NN 105/20).

**Zaključak: Upravno vijeće je jednoglasno donijelo Pravila za upravljanje javnim**

 **dokumentarnim gradivom Dvora Trakošćan.**

**Ad 9.) Ostala pitanja**

Pod točkom Ostala pitanja ravnateljica je članove Upravnog vijeća izvijestila da se trenutačno neće ići u realizaciju projekta izgradnje potpornjaka i upornjaka mosta preko Trakošćanskog jezera.

Sjednica je završila s radom u 12.30 sati.

Klasa: 007-01/24-01/5

Urbroj: 2186-13-2-02-24-2

U Trakošćanu, 02.07.2024.

 Zapisničar: Predsjednica Upravnog vijeća:

 Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_